Το **Σπήλαιο της Αρκούδας στο Κλέτνο** (πολωνικά: *Jaskinia Niedźwiedzia w Kletnie*) είναι το μεγαλύτερο σπήλαιο στα Όρη Σνιέζνικ, τα οποία αποτελούν μέρος των ευρύτερων Σουδητικών Όρεων. Ανακαλύφθηκε το 1966, κοντά στο χωριό Κλέτνο στην Πολωνία. Φημίζεται για τις πολλές ανασκαφικές ανακαλύψεις της αρκούδας των σπηλαίων (*Ursus spelaeus*).

Ιστορία
-------

Τα πρώτα 200 μέτρα του σπηλαίου ανακαλύφθηκαν τον Οκτώβριο του 1966 κατά τη διαδικασία εξόρυξης στο νεοσύστατο λατομείο Κλέτνο III. Το 1967, ανακαλύφθηκαν νέοι διάδρομοι, συμπεριλαμβανομένων των μεσαίων τμημάτων *Sale pałacowe* (μεταφρασμένα ως *Αίθουσες του παλατιού*), και τον Ιανουάριο του 1972 ανακαλύφθηκαν τα χαμηλότερα τμήματα. Τα νέα μέρη του σπηλαίου αποκαλύφθηκαν τα έτη 2014 έως 2015. Συνολικά, το σπήλαιο έχει μήκος πάνω από 2 χιλιόμετρα και είναι αυτή τη στιγμή το μεγαλύτερο σπήλαιο στα Σουδητικά Όρη.

Γεωγραφία
---------

Το σπήλαιο βρίσκεται στη δεξιά πλευρά της κοιλάδας του ρέματος Κλεσνίτσα (Kleśnica) στα Όρη Σνιέζνικ, μέρος των Σουδητικών Όρεων. Το σπήλαιο βρίσκεται στα 790 μ. υψόμετρο στο βουνό Γκούρα Στρόμα (1.166,8 μ.).

Απολιθώματα ζώων
----------------

Μέσα στο σπήλαιο βρέθηκε πλούσιο οστέινο υλικό από ζώα του Πλειστόκαινου, κυρίως θηλαστικά, όπως καφέ αρκούδα, λιοντάρι των σπηλαίων, ύαινα, γκρίζος λύκος, αγριόχοιρος και άλλα. Ανάμεσα στο οστέινο υλικό κυρίαρχα ήταν τα οστά της αρκούδας των σπηλαίων, τα οποία αποτελούσαν σχεδόν το 90% των ανασκαφών.

Εικόνες
-------

* Κάτοψη του σπηλαίουΚάτοψη του σπηλαίου
* Είσοδος στον εκθεσιακό χώρο του Σπηλαίου της ΑρκούδαςΕίσοδος στον εκθεσιακό χώρο του Σπηλαίου της Αρκούδας
* Έκθεση μέσα στον εκθεσιακό χώρο με σκελετούς λιονταριού και αρκούδας των σπηλαίωνΈκθεση μέσα στον εκθεσιακό χώρο με σκελετούς λιονταριού και αρκούδας των σπηλαίων
* Σκελετός της αρκούδας των σπηλαίων μέσα στον εκθεσιακό χώροΣκελετός της αρκούδας των σπηλαίων μέσα στον εκθεσιακό χώρο
* Φυσική είσοδος στο σπήλαιοΦυσική είσοδος στο σπήλαιο
* Σπηλαιόθεμα μέσα στο σπήλαιοΣπηλαιόθεμα μέσα στο σπήλαιο
* ΣταλακτίτεςΣταλακτίτες
* ΣταλακτίτεςΣταλακτίτες
* ΣταλαγμίτεςΣταλαγμίτες
* ΚαταρράκτεςΚαταρράκτες

Παραπομπές
----------

1. 1 2  «Jaskinia Niedźwiedzia w Kletnie». *klubpodroznikow.com* (στα Πολωνικά).
2. 1 2 3  «Jaskinia Niedźwiedzia». *czarnagora.com.pl* (στα Πολωνικά).

Βιβλιογραφία
------------

* Praca Zbiorowa, «Jaskinia Niedźwiedzia w Kletnie. Badanie i udostępnianie», Πολωνική Ακαδημία Επιστημών, Ossolineum, Βρότσουαφ 1989, (ISBN 8304030373). (πολωνικά), με αγγλική περίληψη.
* *Jaskinie Sudetów* praca zbiorowa pod red. Μαριάνα Πουλίνι, Πολωνική Εταιρεία Φίλων των Επιστημών της Γης, Βαρσοβία 1996, (ISBN 83-900997-9-9) (πολωνικά).
* *Jaskinia Niedźwiedzia w Kletnie. 40 lat eksploracji, badań, ochrony i turystyki* praca zbiorowa pod red. Βόιτσεχ Τσιεζκόφσκι, Wydawnictwo "Maria", Βρότσουαφ-Κλέτνο 2006, (ISBN 83-60478-16-3) (πολωνικά).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σπήλαιο της Αρκούδας (Κλέτνο)** |

* Επίσημος ιστότοπος του σπηλαίου. (αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ge138892

 |

 |